विपक्ष की आलोचना से नाराज टीएमसी के एक के बाद एक नेता धमकी दे रहे हैं। इस बीच अब तृणमूल के वरिष्ठ सांसद सौगत राय के बिगड़े बोल सामने आए हैं। रविवार को उन्होंने विपक्ष को चेतावनी देते हुए कहा कि आलोचकों की खाल से पैर के जूते बनवाए जाएंगे।
 कोलकाता, राज्य ब्यूरो। बंगाल में शिक्षक भर्ती घोटाले में पूर्व मंत्री पार्थ चटर्जी और मवेशी तस्करी मामले में बाहुबली नेता अनुब्रत मंडल की गिरफ्तारी के बाद विपक्षी दल सत्तारूढ़ तृणमूल कांग्रेस (टीएमसी) और ममता सरकार के खिलाफ आक्रामक हैं। अनुब्रत की गिरफ्तारी के बाद भाजपा, माकपा और कांग्रेस के नेता व समर्थक गुड़- बताशा बांटकर खुशी का इजहार करने से लेकर टीएमसी पर जुबानी हमले कर रहे हैं जिससे पार्टी काफी असहज महसूस कर रही है। विपक्ष की आलोचना से नाराज टीएमसी के एक के बाद एक नेता धमकी दे रहे हैं। इस बीच अब तृणमूल के वरिष्ठ सांसद सौगत राय के बिगड़े बोल सामने आए हैं। रविवार को उन्होंने विपक्ष को चेतावनी देते हुए कहा कि आलोचकों की खाल से पैर के जूते बनवाए जाएंगे। राय ने उत्तर 24 परगना के कमरहट्टी में पार्टी के एक कार्यक्रम में यह विवादित टिप्पणी की।
 उन्होंने कहा, जो हमारी ज्यादा आलोचना कर रहे हैं, ऐसे तृणमूल के आलोचकों की खाल से वे जूते बनवाएंगे। उनके इस बयान के बाद सियासी विवाद खड़ा हो गया है। तृणमूल सांसद के इस बयान की मुख्य विपक्षी भाजपा ने कड़ी आलोचना करते हुए करारा जवाब दिया है। पूर्व प्रदेश अध्यक्ष राहुल सिन्हा ने राय पर पलटवार करते हुए कहा, लोगों ने नारद स्टिंग में उन्हें भी नोटों के बंडल लेते हुए देखा है। इस तरह की बातें उन लोगों के मुंह से निकलेगी जिन्होंने गलत किया है। वे (राय) भ्रष्टाचार के पहाड़ में डूबे हुए हैं, इसलिए डरे हैं। उन्हें डर है कि उनका नाम कल आएगा। इसी डर के चलते वह इन अभद्र भाषा का प्रयोग कर रहे हैं। इसकी निंदा करने के लिए शब्द नहीं हैं।
 हालांकि बाद में अपने बयान को लेकर सफाई देते हुए राय ने कहा कि उन्होंने एक मुहावरा का इस्तेमाल किया था। उन्होंने स्वीकार किया कि उन्हें ऐसा नहीं बोलना चाहिए था।
 बता दें कि खासकर अनुब्रत की गिरफ्तारी के बाद राज्यभर से तृणमूल नेताओं की विवादास्पद टिप्पणियां सुनने को मिल रही हैं। कमरहट्टी से तृणमूल विधायक मदन मित्रा ने भी विपक्ष को धमकी दी है। उन्होंने तृणमूल कार्यकर्ताओं से आलोचकों को लाठी से जवाब देने को कहा है। मित्रा ने यहां तक कहा कि लाठी की सप्लाई वे करेंगे। बता दें कि इससे पहले शनिवार को श्रीरामपुर से पार्टी सांसद कल्याण बनर्जी ने कहा था कि पार्टी सुप्रीमो ममता बनर्जी ने 'बदला नय, बदल चाई' (बदला नहीं, बदलाव चाहिए) का नारा दिया था। उन्होंने गलती की थी। उन्हें बदला चाई कहना चाहिए था। ' इसके अलावा चुंचुड़ा से तृणमूल विधायक असित मजूमदार ने कहा था कि तृणमूल के राष्ट्रीय महासचिव अभिषेक बनर्जी के बारे में दुष्प्रचार करने वालों की धुलाई की जाएगी। वहीं, बीरभूम के इलामबाजार के तृणमूल नेता दुलाल राय ने चेतावनी दी थी कि अगर कोई गुड़-बताशा बांटेगा, तो उसके पीठ पर डंडे पड़ेंगे।
 
विपक्ष की आलोचना से नाराज टीएमसी के एक के बाद एक नेता धमकी दे रहे हैं। इस बीच अब तृणमूल के वरिष्ठ सांसद सौगत राय के बिगड़े बोल सामने आए हैं। रविवार को उन्होंने विपक्ष को चेतावनी देते हुए कहा कि आलोचकों की खाल से पैर के जूते बनवाए जाएंगे। कोलकाता, राज्य ब्यूरो। बंगाल में शिक्षक भर्ती घोटाले में पूर्व मंत्री पार्थ चटर्जी और मवेशी तस्करी मामले में बाहुबली नेता अनुब्रत मंडल की गिरफ्तारी के बाद विपक्षी दल सत्तारूढ़ तृणमूल कांग्रेस और ममता सरकार के खिलाफ आक्रामक हैं। अनुब्रत की गिरफ्तारी के बाद भाजपा, माकपा और कांग्रेस के नेता व समर्थक गुड़- बताशा बांटकर खुशी का इजहार करने से लेकर टीएमसी पर जुबानी हमले कर रहे हैं जिससे पार्टी काफी असहज महसूस कर रही है। विपक्ष की आलोचना से नाराज टीएमसी के एक के बाद एक नेता धमकी दे रहे हैं। इस बीच अब तृणमूल के वरिष्ठ सांसद सौगत राय के बिगड़े बोल सामने आए हैं। रविवार को उन्होंने विपक्ष को चेतावनी देते हुए कहा कि आलोचकों की खाल से पैर के जूते बनवाए जाएंगे। राय ने उत्तर चौबीस परगना के कमरहट्टी में पार्टी के एक कार्यक्रम में यह विवादित टिप्पणी की। उन्होंने कहा, जो हमारी ज्यादा आलोचना कर रहे हैं, ऐसे तृणमूल के आलोचकों की खाल से वे जूते बनवाएंगे। उनके इस बयान के बाद सियासी विवाद खड़ा हो गया है। तृणमूल सांसद के इस बयान की मुख्य विपक्षी भाजपा ने कड़ी आलोचना करते हुए करारा जवाब दिया है। पूर्व प्रदेश अध्यक्ष राहुल सिन्हा ने राय पर पलटवार करते हुए कहा, लोगों ने नारद स्टिंग में उन्हें भी नोटों के बंडल लेते हुए देखा है। इस तरह की बातें उन लोगों के मुंह से निकलेगी जिन्होंने गलत किया है। वे भ्रष्टाचार के पहाड़ में डूबे हुए हैं, इसलिए डरे हैं। उन्हें डर है कि उनका नाम कल आएगा। इसी डर के चलते वह इन अभद्र भाषा का प्रयोग कर रहे हैं। इसकी निंदा करने के लिए शब्द नहीं हैं। हालांकि बाद में अपने बयान को लेकर सफाई देते हुए राय ने कहा कि उन्होंने एक मुहावरा का इस्तेमाल किया था। उन्होंने स्वीकार किया कि उन्हें ऐसा नहीं बोलना चाहिए था। बता दें कि खासकर अनुब्रत की गिरफ्तारी के बाद राज्यभर से तृणमूल नेताओं की विवादास्पद टिप्पणियां सुनने को मिल रही हैं। कमरहट्टी से तृणमूल विधायक मदन मित्रा ने भी विपक्ष को धमकी दी है। उन्होंने तृणमूल कार्यकर्ताओं से आलोचकों को लाठी से जवाब देने को कहा है। मित्रा ने यहां तक कहा कि लाठी की सप्लाई वे करेंगे। बता दें कि इससे पहले शनिवार को श्रीरामपुर से पार्टी सांसद कल्याण बनर्जी ने कहा था कि पार्टी सुप्रीमो ममता बनर्जी ने 'बदला नय, बदल चाई' का नारा दिया था। उन्होंने गलती की थी। उन्हें बदला चाई कहना चाहिए था। ' इसके अलावा चुंचुड़ा से तृणमूल विधायक असित मजूमदार ने कहा था कि तृणमूल के राष्ट्रीय महासचिव अभिषेक बनर्जी के बारे में दुष्प्रचार करने वालों की धुलाई की जाएगी। वहीं, बीरभूम के इलामबाजार के तृणमूल नेता दुलाल राय ने चेतावनी दी थी कि अगर कोई गुड़-बताशा बांटेगा, तो उसके पीठ पर डंडे पड़ेंगे।